Den Vest-Sjællandske Avis, 1818-12-08
Oversigt over Dagens udenlandske Nyeheder. Freden synes stedse meere at ville faae Overhaand over Krigen. Ved de sidste Forhandlinger i Aachen som hvilke man kan sige med Sandhed, at de ere uden Mage i Historien, og at de sætte Kronen paa en cultiveret Tidsalders Hæder) er efter al Rimelighed en langvarig Fred betrygget for Europa, i det mindste for dets christelige Stater. Det tegner til, at de øvrige Verdens Deele ville snart følge dets Exempel, især da det stedse bliver mere indlysende, at de to meest rivaliserende og i mangfoldige Forhold mod hinanden paastødende Stater, England og Nordamerika erkiende, at deres nærværende Tilstand og Omstændighedernes Beskaffenhed byde dem at vogte sig for at komme i Krig med hinanden. Selv den haardeste og videst udseende Kamp, Spaniens med sine Kolonier, nærme sig upaatvivlelig til sin Ende, da Spaniens Afmagt til at fortsætte den stedse tiltager, og da det er høist rimeligt at det snart vil see sig nødsaget til at slutte Fred med de allerede uafhængige Colonier og at erkiende deres Uafhængighed, for om mueligt, i det mindste i nogen Tid at conservere besiddelsen af de øvrige; det vil saameget mere blive bevæget dertil, som dets Bestræbelser paa Kongressen at formaae de allierede Magter til at antage sig deres Sag imod Colonierne have været frugtesløse, og da tillige Jnsurgenternes Kapere blokere saa at sige næsten hele Landet og tilintetgjøre al Handel, Nøden og Misfornøielsen i Spanien er af den Aarsag nu ubeskrivelig stor, man siger at den eneste Magt, som var i Stand til at giøre Ende paa disse Kaperier, den Engelske, ikke kan føle nogen Tilbøielighed til at gjøre det, da Kaperne skaane deres Skibe, hvorved Overvægten af deres Skibsfart for andre Nationers stedse meere tiltager. Det hedder i de Engelske Blade, at der har lange Udsigter med Expeditionens Udrustning i Cadix der er Mangel paa Tougværk, Segl og Matroser, og især paa Penge til Udrustningerne og til at betale hvad der udkræves til saa langvarige Reiser; at man for nogen Tid siden udbredte saamange Efterretninger om at Expeditionen var saa stor og havde en saa god Fremgang, kom af at man dog ogsaa vilde give sig Udseendet af at foretage sig noget paa den Tid, da man anholdt om de udenlandske Magters Biestand, Selv Jnsurgenterne finde større Kredit i London end de Spanske Agentere, deels formedelst Pengemangelen, og deels formedelst den større Jnterresse, som Englænderne udvise for Jnsurgenternes Sag. Hvad vilde desuden den bedst indrettede Expedition kunde udrette, naar samme misfornøiede Aand besiælede Mandskabet, som den der har yttret sig paa den sidst mislykkede Expedition til Lima, og som bestod af 2000 Mand; vel veed man nu, at det ikke var en Fregat, som gik over til Jnsurgenterne i Buenos Ayres; men kun et Transportskib ved Navn Trinidad; men det havde 500 Mand ombord. Mandskabet bestod af Misfornøiede, og Sergeanterne Martine, Qvintang og en Korporal besluttede at giøre Oprør; da Skibet blev adskilt fra den Fregat, som convoierede det, saa udførte de deres Forsæt den 25de Juli, vel gjorde to Kapitainer og nogle flere Militairpersoner den største Modstand, og vare i Begreb med at sprænge Skibet. i Luften; men da hiine havde Mandskabet paa deres Side, saa bleve Capitainerne dræbte og Oprørerne tvang Søecapitainen til at føre Skibet til Buenos Ayres, hvor det ankom den 26de August. – Samme Vanheld have Spanierne i Chili, en stor Deel af Osorios slaane og fangne Armee have nu taget Tieneste iblandt Republikens Tropper, man hører desuden fra dette Land, at Jnsurgenterne forstærke daglig meere deres Armee, man veed at det gielder et Angreb paa Pern, hvorfore ogsaa Vicekongen der giør alle muelige Tilberedelser til Forsvar. Den Kongelige Armee har dog imidlertid lidt et nyt Tab.